Paul Scholes
Polas Aronas Skolsas (angl. Paul Aaron Scholes; g. 1974 m. lapkričio 16 d.) – anglų futbolininkas, žaidęs Manchester United klube. Jis yra vienas iš keturių futbolininkų Manchester United gretose sužaidęs daugiau nei 600 rungtynių. 2011 m. gegužės 31 d. pasitraukė iš profesionalaus futbolo. 2012 m. apsisprendė sugrįžti ir padėti dar vieną sezoną savo nesėkmingai žaidžiančiam klubui. Nacionalinei komandai atstovavo nuo 1997 iki 2004 m., su kuria dalyvavo 1998 ir 2002 m. Pasaulio futbolo čempionatuose, 2000 ir 2004 m. Europos futbolo čempionatuose. 2004 m. rugpjūčio 3 d. baigė karjerą nacionalinėje rinktinėje.